24/09/2018 | Administración LocalMunicipal
Cabanas
Relación definitiva de admitidos e tribunal concurso-oposición animador/a cultural

ANUNCIO Lista definitiva de persoas admitidas no proceso selectivo para a provisión en propiedade dunha praza de Animador/a Cultural e Actividades Recreativas do Concello de Cabanas Por Resolución da Alcaldía 592/2018, de data 18 de setembro de 2018, procedeuse á aprobación da lista definitiva de persoas admitidas no proceso selectivo para a provisión en propiedade dunha praza de Animador/a Cultural e Actividades Recreativas do Concello de Cabanas, persoal laboral fixo, designación dos membros do Tribunal Cualificador e convocatoria do Tribunal para a valoración da documentación achegada na fase de concurso, sendo a que a continuación se reproduce: “RESOLUCIÓN. –Aprobación lista definitiva de persoas admitidas no proceso selectivo para a provisión en propiedade dunha praza de Animador/a Cultural e Actividades Recreativas. Visto o expediente administrativo para a provisión en propiedade dunha praza de Animador/a Cultural e Actividades Recreativas, persoal laboral fixo, en desenvolvemento da Oferta de Emprego Público do ano 2016, publicada no DOG número 230, de data 1 de decembro de 2016, mediante o sistema de concurso-oposición en quenda libre, segundo as Bases da convocatoria, aprobadas por resolución da Alcaldía 738/2017, de data 29 de decembro de 2017, publicadas no BOP Coruña n.º 86, de data 8 de maio de 2018, así como anuncio de convocatoria no D. O. G. n.º 103, de data 31 de maio de 2018 e B. O. E. n.º 147, de data 18 de xuño de 2018. Rematado o prazo de presentación de instancias, de conformidade co establecido no punto 6 das bases da convocatoria, esta Alcaldía ditou a Resolución 485/2018, en data 19 de xullo de 2018, aprobando a listaxe provisional de persoas admitidas e excluídas no devandito proceso selectivo, publicando anuncio no Boletín Oficial da Provincia da Coruña n.º 140, de data 24 de xullo de 2018, e no Taboleiro de Edictos do Concello de Cabanas, concedendo un prazo de dez días hábiles, a contar desde o seguinte ao da publicación do referido anuncio no BOP, a efecto de reclamacións ou alegacións. Rematado o prazo de alegacións outorgado esta Alcaldía, de conformidade co establecido no punto 6.º das bases da convocatoria e artigos 21.1. g) da Lei 7/1985, de 2 de abril, Reguladora das Bases do Réxime Local, e demais disposicións concordantes RESOLVE: Primeiro. –Aproba-la listaxe definitiva das persoas aspirantes admitidas e excluídas no proceso selectivo de referencia, que a continuación se reproduce: Excluídos/as: ningún/ha. Segundo. –Ordena-la publicación da listaxe definitiva de persoas admitidas e excluídas no Boletín Oficial da Provincia e no taboleiro de edictos do Concello de Cabanas. Terceiro. –De conformidade co punto 7.º das bases da convocatoria, procédese ao nomeamento dos membros do Tribunal cualificador do proceso selectivo: Presidente: José Antonio Meizoso Paz, Secretario-Interventor do Concello de A Capela. Suplente: Ana Ramos Ramos, Secretaria do Concello de Pontedeume. Secretario: don Antonio López Vila, Secretario-Interventor do Concello de Cabanas. Suplente: Rafael Bermúdez Iglesias, Secretario do Concello de Mugardos. Vogais: 1.º vogal: Rosa Novoa Paseiro, Secretaria-Interventora do Concello de Vilarmaior. Suplente: América Uceira Criado, traballadora social do Concello de A Capela.2.º vogal: Isabel Rodríguez Fraga, Policía Local do Concello de Cabanas. Suplente: Llum Marichalar Badeso, axente de Emprego e Desenvolvemento Económico do Concello de Ares.3.º vogal: Manuela Vilaboy Romero, educadora familiar do Concello de Xermade. Suplente: Lucian Ioan Nidia Beatriz Culleres Muro, Axente de Emprego e Desenvolvemento Local do Concello de Xermade. Cuarto. –Convocar aos membros do Tribunal Cualificador para o día 27 de setembro de 2018, ás 11:00 horas, na Casa do Concello de Cabanas, para a avaliacións dos méritos das persoas aspirantes na fase de concurso, consonte ao establecido no punto 9 das bases da convocatoria. O resultado de dita valoración será publicado no Taboleiro de Edictos do Concello de Cabanas e na páxina web municipal, así como a convocatoria ás persoas aspirantes para o desenvolvemento das probas da fase de oposición. Quinto. –Contra a presente Resolución poderase interpoñer recurso contencioso-administrativo ante o Xulgado do Contencioso-Administrativo de Ferrol, no prazo de dous meses, a contar desde o seguinte ao da súa publicación no BOP da Coruña. Con carácter potestativo e previo, poderase interpoñer recurso de reposición ante esta Alcaldía no prazo dun mes, a contar desde o seguinte ao da súa publicación no BOP da Coruña. Neste caso, non se poderá interpoñer recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo elo sen prexuízo de que poida exercitar calquera outro que estime procedente. Cabanas, 18 de setembro de 2018. O Alcalde Asdo.: Germán Castrillón Permuy